ഐസിസ് കേസില് മൂന്ന് മലയാളികള്ക്കെതിരെ എന്.ഐ.എ കുറ്റപത്രം ന്യൂഡല്ഹി: ഐസിസ് കേസില് മൂന്ന് മലയാളികള്ക്കെതിരെ ദേശീയ അന്വേഷണ ഏജന്സി കുറ്റപത്രം സമര്പ്പിച്ചു. മലപ്പുറത്തെ മുഹമ്മദ് അമീന്, കണ്ണൂരിലെ മിസ്അബ് അന്വര്, കൊല്ലം ഒാച്ചിറയിലെ റഇൗസ് റശീദ് എന്നിവര്ക്കെതിരെഇന്ത്യന് ശിക്ഷാ നിയമപ്രകാരം ക്രിമിനല് ഗൂഢാലോചന, ഇന്ത്യാ ഗവണ്മെന്റിനെതിരായ യുദ്ധം ചെയ്യല് എന്നിവയും യു.എ.പിഎയുടെ വിവിധ വകുപ്പുകളും ചേര്ത്താണ് കുറ്റപത്രം സമര്പ്പിച്ചത്.ടെലഗ്രാം, ഇന്സ്റ്റാഗ്രാം, ഹൂപ് തുടങ്ങങിയ വിവിധ സാമൂഹിക മാധ്യമങ്ങളില് ഐസിസ് പ്രചാരണത്തിന് ചാനലുകള് നടത്തിയെന്നും ഐസിസിലേക്ക് പുതിയ റിക്രൂട്ട്മെന്റ് ലക്ഷ്യമിട്ടായിരുന്നു ഇതെന്നും കുറ്റപത്രത്തിലുണ്ട്. ഇവര് മൂവരും െഎസിസുമായി ബന്ധപ്പെട്ട് പ്രവര്ത്തിക്കുന്നവരാണെന്നും എന്.ഐ.എ ആരോപിച്ചു.